Дешковиця

Дешко́виця (мад. Deskófalva) (укр. Дешковиця) (чис. Deškovycja, Deškovce) (рум. Deșkovîțea) — село у Хустському районови (бывшый Иршавскый район), Закарпатьской области, Украйины.

 Історія 
Село первый раз ся споминать у 1581 році. Товды Ґаспар Маґочій, ґазда сёї земли попросив Андрія Дешка заселити сисю зимлю.

У 1672 році споминать ся містный пӯп Ласло Пап.

 Обывательство 
У селі на 2001 рӯк живе 690 людий, из них подля языка:
ЯзыкПроцентукрайиньскый99,57 %руськый0,29 %молдавскый0,14 %

 Памняткы 
У селі сохранила ся памнятка архітектуры націоналного значіня — деривляна цирьков Покровы прст. Богородици, построєна у XVIII сторочови, перереблена у 1839 році.

Зп священика спомиинавуть у 1672 р. Первый спомин за деривляну цирьков принадлежить до 1699 року и 1778 року.

Типирішню деривляну цирьков построєно из дуба у селі Сільце у первӯв половині XVIII стороча. Товды она была тривирьховыв цирьквов долиняньского типа. Из того часу збереглися зрубы, два заломы бывшого шатрового вирьха над навов, шатрова стріха над алтарём.

Храм перевезено у Дешковицю у 1839 році и перестроєно у стилёви бароковой базилікы. За тото сохранила ся надпись на одворку: «СЕЙ ДОМЪ БОЖІЙ КУПЛЕНЫЙ ОТ ВЕСИ СІЛЕЦКОЙ ДО ВІСИ ДЕШКОВИЦІ И СОЗДАНЪ POKY БОЖАГО AWЛΘ (1839) МѢСЯЦА ОКТОБРА».

До главного фасада бабинця файно пристроєно двоярусну каркасну ґалерею. Над бабинцём высочить квадратна у планови вышка из глухым пудсябитям и двоярусным бароковым кӯнцём. Усередині бабинець мать плоскый клофонд. Падимент укладено плитами піщаника. На зрубови сохранив ся крест из надписёв — АФНД (1554) Мешко Иван. Храм ремонтували у 1927 році.

Каркасна двоярусна деривляна дзвӯниця Покровськой церкви, построєна, очевидно, у 1839 pоці, належить до майинтересных памняток сякого рода.

Додатково: Покровська цирьков
ліворуч|міні|200x200пкс|Дзвӯниця церкви Покровы прст. Богородици.

 Реліґія 
У Дешковици, живе бӯлша часть містной общины ноахідӯв, даякі файты живуть иппен у Иршаві тай другых селах Иршавского района; усёго ися община налічує пиля 100 файт.

 Знамі Родаци 

 Дешко Андрій Петрович (1816 — 1874) — педаґоґ, історик, етноґраф, фолклорист, літератор.
 Иванчо Мигаль Балинтович (*1942) — украйиньскый майстер різьбленя по деревови.

 Туристичны міста 
• деривляный храм Покровы прст. Богородици, построєный у XVIII сторочови. 

• синаґоґа 

• жидӯвськый тиметӯв.

 ликованя 

 Погода в селі [Архівовано 1 лютого 2014 у Wayback Machine.]
 Церква у Дешковиці на сайті «Дерев'яні храми України» [Архівовано 20 лютого 2020 у Wayback Machine.]
Катеґорія:Села Закарпатьской области
Катеґорія:Села
Катеґорія:Села подля краины
Катеґорія:Села Україны
Катеґорія:Населены пункты Украины
Катеґорія:Населены пункты Закарпатской области
Катеґорія:Населены пункты подля країны
Катеґорія:Населены пункты подля алфавиту
Катеґорія:Дешковиця
Катеґорія:Иршава